(vovworld)- ເລື່ອງທ່ານນາງ ນາຍົກລັດຖະມົນຕີ ອັງກິດ Theresa May ບັງເອີນໄດ້ຮຽກຮ້ອງດຳເນີນການເລືອກຕັ້ງກ່ອນກຳນົດເວລາໃນວັນທີ 8/6, ໄວກວ່າ 3 ປີເມື່ອທຽບໃສ່ແຜນການວາງອອກ ໄດ້ຮັບຖືວ່າ ແມ່ນບາດກ້າວທີ່ມີການຄິດໄລ່ໃນສະພາວະການແບ່ງແຍກຢູ່ສະພາແຫ່ງຊາດພວມນາບຂູ່ເຖິງວິວັດທະນາການ ອັງກິດ ຖອນອອກຈາກ ອີຢູ ( Brexit). ຄຳຕັດສິນດັ່ງກ່າວໂດຍທ່ານນາງ ນາຍົກລັດຖະມົນຕີ ອັງກິດ Theresa May ຍົກອອກມາ ເມື່ອ ທ່ານນາງ ນາຍົກລັດຖະມົນຕີ ອັງກິດ Theresa May ຫາກໍ່ຂຶ້ນກຳອຳນາດບໍ່ທັນຮອດ 10 ເດືອນໄດ້ສະແດງໃຫ້ເຫັນຄວາມເຊື່ອໝັ້ນດ້ວຍຕົນເອງຕໍ່ໄຊຊະນະໃນການເລືອກຕັ້ງຄັ້ງຈະມາເຖິງ ກໍ່ຄືຄວາມຕັດສິນໃຈຍູ້ໄວວິວັດການ Brexit ຂອງ ທ່ານນາງ ນາຍົກລັດຖະມົນຕີ ອັງກິດ Theresa May.
ທ່ານນາງ ນາຍົກລັດຖະມົນຕີ ອັງກິດ Theresa May ໄດ້ເຕື້ອງເຖິງຄວາມບໍ່ລົງລອຍກັນ ແລະ ການແບ່ງແຍງທັດສະນະໃນສະພາແຫ່ງຊາດອັງກິດ ກ່ຽວກັບບັນຫາ Brexit ເຮັດໃຫ້ທີ່ຕັ້ງບົດບາດຂອງທ່ານນາງຖືກຫລຸດຜ່ອນລົງໃນການເຈລະຈາ ກັບ EU ຄືດັ່ງຫນຶ່ງໃນບັນດາສາຍເຫດຕົ້ນຕໍເພື່ອຮຽກຮ້ອງການເລືອກຕັ້ງທົ່ວປະເທດກ່ອນກຳນົດເວລາ. ທ່ານນາງ ນາຍົກລັດຖະມົນຕີ ອັງກິດ Theresa May ຖືວ່າແມ່ນຮອດຈຸດເວລາ ທີ່ອັງກິດຄວນສ້າງລັດຖະບານໃຫມ່ກ່ອນທີ່ຜັນຂະຫຍາຍບັນດາການເຈລະຈາກ່ຽວກັບ Brexit ຢ່າງເປັນທາງການ. ທ່ານນາງ ນາຍົກລັດຖະມົນຕີ ອັງກິດ Theresa May ໄດ້ຢືນຢັນວ່າ: ມາດຕະການດັ່ງກ່າວແມ່ນວິທີຫນຶ່ງດຽວ ເພື່ອຮັບປະກັນສະຖຽນລະພາບດ້ານການເມືອງໃນຫລາຍປີຈະມາເຖິງ ເມື່ອອັງກິດພວມຊຸກຍູ້ວິວັດເຈລະຈາອອກຈາກ EU.
ຄຳຕັດສິນແມ່ນຖືກກັບຈຸດເວລາ
ຄຳຕັດສິນການເລືອກຕັ້ງກ່ອນກຳນົດເວລາ ຂອງ ທ່ານນາງ ນາຍົກລັດຖະມົນຕີ ອັງກິດ Theresa May ຖືກຍົກອອກໃນຈຸດເວລາ ພັກນິຍົມຮັກສາເດີມຂອງທ່ານນາງ Theresa May ໄດ້ຮັບການຄາດຄະເນວ່າຈະຍາດໄຊຊະນະ ຖ້າຫາກການເລືອກຕັ້ງຖືກດຳເນີນໃນເວລານີ້. ບັນດາການຢັ່ງຫາງສຽງໃນຫລາຍເດືອນຜ່ານມາໃຫ້ເຫັນວ່າ: ທ່ານນາງ May ພວມໄດ້ຮັບການສະຫນັບສະຫນູນຈາກຫາງສຽງຫລາຍທີ່ສຸດ. ຕາມການຢ່າງຫາງສຽງເປັນສອງຄັ້ງໃນທ້າຍອາທິດຜ່ານມາ, ພັກນິຍົມຮັກສາເດີມ ພວມນຳ ຫນ້າພັກກຳມະກອນຝ່າຍຄ້ານດ້ວຍຊ່ອງຫວ່າງແມ່ນ 21%. ແລະກ່ອນນີ້ ອາທິດ ຫນຶ່ງ, ໃນການຢັ່ງຫາງສຽງອື່ນກໍ່ສະແດງໃຫ້ເຫັນວ່າ ອັດຕາສ່ວນຜູ້ມີສິດເລືອກຕັ້ງສະຫນັບສະຫນູນທ່ານນາງ May ກໍ່ສູງກວ່າການນຳພັກກຳມະກອນ Jeremy Corbyn ເຖິງ 37%. ທ່າທີ່ບໍ່ແນ່ໃຈ ຂອງທ່ານ Corbyn ກ່ຽວກັບບັນຫາ Brexit ແມ່ນສາຍເຫດຕົ້ນຕໍເຮັດໃຫ້ຜູ້ມີສິດເລືອກຕັ້ງຫລາຍຄົນທີ່ເຄີຍສະຫນັບສະຫນູນພັກກຳມະກອນຮູ້ສຶກເສຍຫວັງ. ສະນັ້ນ ຖ້າຫາກການເລືອກຕັ້ງໃນທົ່ວປະເທດ ໄດ້ປະຕິບັດກ່ອນກຳນົດເວລາ, ພັກນິຍົມຮັກສາເດີມຈະມີຫລາຍກາລະໂອກາດຍາດໄຊຊະນະ ແລະ ຈະບໍ່ກໍ່ຄວາມຫຍຸ້ງຍາກຕໍ່ທ່ານນາງ May. ຖ້າຫາກຝ່າຍຄ້ານບໍ່ຍອມຮັບການເລືອກຕັ້ງທົ່ວປະເທດ ຈະຖືກຮັບຖືວ່າແມ່ນກີດຂວາງການປະຕິບັດຄວາມມຸ້ງຫວັງຂອງຜູ້ມີສິດເລືອກຕັ້ງແມ່ນຢາກມີ Brexit.
ເລື່ອງ ທ່ານນາງ ນາຍົກລັດຖະມົນຕີ ອັງກິດ Theresa May ຕັດສິນດຳເນີນການເລືອກຕັ້ງກ່ອນກຳນົດເວລາ ຍັງແນໃສ່ຫັນເລື່ອງທ່ານນາງແມ່ນນາຍົກລັດຖະມົນຕີໄດ້ຮັບການເລືອກຕັ້ງຈາກປະຊາຊົນຢ່າງເປັນທາງການ. ກ່ອນນີ້ເກືອບ 1 ປີ, ເມື່ອທ່ານນາງ Theresa May ຂຶ້ນກຳອຳນາດຂະນະທ່ານ David Cameron ລາອອກຈາກຕຳແຫນ່ງ ພາຍຫລັງຖືກປະລາໄຊໃນການຢັ່ງຫາງສຽງກ່ຽວກັບບັນຫາ Brexit ໃນເດືອນ 6/2016, ຫາກບໍ່ແມ່ນອີງໃສ່ບັດເລືອກຕັ້ງຂອງຜູ້ມີສິດເລືອກຕັ້ງ. ສະນັ້ນ ເຖິງວ່າ ແມ່ນການນຳລັດຖະບານກໍຕາມ ແຕ່ ທ່ານນາງ ນາຍົກລັດຖະມົນຕີ ອັງກິດ Theresa May ຍາມໃດກໍ່ຖືກບັນດາຄູ່ແຂ່ງການເມືອງ ຕຳຫນິຕິຕຽນວ່າ ທ່ານນາງບໍ່ອາດເປັນຕົວແທນຂອງອັງກິດໄດ້ ເພາະ ຜູ້ມີສິດເລືອກຕັ້ງ ຍັງບໍ່ທັນປ່ອນບັດໃຫ້ທ່ານນາງຈັກເທື່ອ. ການເລືອກຕັ້ງກ່ອນກຳນົດເວລາ ເຮັດໃຫ້ທ່ານນາງ Theresa May ອາດຈະບັນລຸໄດ້ຈຸດໝາຍນີ້ ພ້ອມທັງ ຜ່ານນັ້ນ ຈະປັບປຸງສິດອຳນາດ ແລະ ຄວາມສາມັກຄີພາຍໃນປະເທດຊາດ ໃນບັນຫາ Brexit.
ການເລືອກຕັ້ງທົ່ວປະເທດຄັ້ງນີ້ ກໍດຳເນີນໃນຈຸດເວລາທີ່ ພັກຊົນຊາດຂອງ Scotland (SNP) ພວມກໍ່ກຳລັງດັນຮຽກຮ້ອງດຳເນີນການຢັ່ງຫາງສຽງຄັ້ງທີ 2 ຢູ່ Scotland ກ່ຽວກັບເອກະລາດ ແລະ ແຍກອອກຈາກ ລາຊະອານາຈັກ ອັງກິດ ແລະ ໄອແລນເຫນືອ. ສິ່ງດັ່ງກ່າວແມ່ນຝືນກັບຫລັກໝັ້ນຂອງ ທ່ານນາງ ນາຍົກລັດຖະມົນຕີ ອັງກິດ Theresa May ສະນັ້ນ ຕາມວົງການນັກສັງເກດການແລ້ວ, ທ່ານນາງ ນາຍົກລັດຖະມົນຕີ ອັງກິດ Theresa May ກໍຢາກຖືໂອກາດດຳເນີນການເລືອກຕັ້ງກ່ອນກຳນົດເວລາ ເພື່ອຫລຸດຜ່ອນຈຳນວນສະມາຊິກສະພາແຫ່ງຊາດຂອງ SNP ເປັນຕົວແທນຂອງ Scotland ໃນສະພາແຫ່ງຊາດ ອັງກິດ, ເຮັດໃຫ້ຄວາມມັກໃຫຍ່ໄຝ່ສູງປ່ອນບັດທວງເອົາຄວາມເອກະລາດຂອງເຂດແຄ້ວນນີ້ອ່ອນລົງ.
ສະພາແຫ່ງຊາດຕອບສະໜອງ, ເອີລົບຊົມເຊີຍ
ດ້ວຍຈຳນວນບັດສະໜັບສະໜູນ 522 ບັດ ແລະ ບັດຄ້ານ 13 ບັດ, ວັນທີ 19/4, ສະພາຕ່ຳ ອັງກິດ ໄດ້ຮັບຮອງເອົາຂໍ້ສະເໜີຈັດການເລືອກຕັ້ງກ່ອນກຳນົດເວລາຂອງທ່ານນາງນາຍົກລັດຖະມົນຕີ Theresa May, ເປີດຊ່ອງທາງໃຫ້ແກ່ການດຳເນີນການເລືອກຕັ້ງຄັ້ງໃຫຍ່ໃນທົ່ວປະເທດກ່ອນກຳນົດເວລາ. ໃນຂະນະນັ້ນ, ບັນດານັກເຈລະຈາຂອງລັດຖະສະພາເອີລົບ (EP) ກໍ່ໄດ້ຊົມເຊີຍຄຳຕັດສິນຂອງທ່ານນາງນາຍົກລັດຖະມົນຕີ ອັງກິດ Theresa May, ຖືວ່ານີ້ແມ່ນກາລະໂອກາດເພື່ອໃຫ້ປະຊາຊົນ ອັງກິດ ອາດຈະສະແດງທັດສະນະຂອງຕົນກ່ຽວກັບການພົວພັນກັບສະຫະພາບເອີລົບ (ອີຢູ). ທ່ານ Guy Verhofstadt, ນັກເຈລະຈາຂອງ EP ກ່ຽວກັບວິວັດການ ອັງກິດ ຖອນອອກຈາກ ອີຢູ, ໃຫ້ຂໍ້ສັງເກດວ່າ ການເລືອກຕັ້ງຢູ່ ອັງກິດ ແມ່ນ “ບັນຫາພາຍໃນ, ແຕ່ທີ່ຈະແຈ້ງແລ້ວວ່າບັນຫາ Brexit ຈະແມ່ນປັດໄຈສຳຄັນຂອງເຫດການນີ້”. ພ້ອມນັ້ນ, ທ່ານ Verhofstadt ກໍ່ຢັ້ງຢືນວ່າຈະຮ່ວມມືກັບລັດຖະບານໃໝ່ຢູ່ ອັງກິດ “ເພື່ອອະນາຄົດລວມອັນດີງາມທີ່ສຸດ”. ທ່ານລັດຖະມົນຕີການຕ່າງປະເທດ ເຢຍລະມັນ Sigmar Gabriel ປາດຖະໜາວ່າ ການເລືອກຕັ້ງທົ່ວປະເທດທີ່ຈັດຕັ້ງກ່ອນກຳນົດເວລາຢູ່ ອັງກິດ ຈະນຳມາເຊິ່ງທັດສະນະຢ່າງຈະແຈ້ງ ແລະ ມີຄວາມຮັບຜິດຊອບກ່ວາໃນການເຈລະຈາກ່ຽວກັບບັນຫາ ອັງກິດ ຖອນອອກຈາກ ອີຢູ. ຕາມທ່ານລັດຖະມົນຕີການຕ່າງປະເທດ ເຢຍລະມັນແລ້ວ, ຖ້າຫາກຄວາມຂາດສະຖຽນລະພາບຄືໃນປະຈຸບັນຖືກແກ່ຍາວຈະບໍ່ນຳມາເຊິ່ງຜົນປະໂຫຍດໃຫ້ບັນດາການພົວພັນທາງດ້ານການເມືອງ ແລະ ເສດຖະກິດລະຫວ່າງ ເອີລົບ ແລະ ອັງກິດ.
ເລື່ອງທ່ານນາງ May ຮຽກຮ້ອງຈັດການເລືອກຕັ້ງກ່ອນກຳນົດເວລາແມ່ນບາດກ້າວທີ່ມີການຄິດໄລ່. ໄຊຊະນະຂອງພັກນິຍົມຮັກສາເດີມ ຈະແມ່ນການໜູນໜັງທີ່ໜັກແໜ້ນເພື່ອໃຫ້ຄະນະລັດຖະບານຂອງທ່ານນາງເຄື່ອນໄຫວຢ່າງສຸດຈິດສຸດໃຈໃຫ້ບັນດາການເຈລະຈາທີ່ຫຍຸ້ງຍາກໃນ 2 ປີຈະມາເຖິງສຳລັບ ອີຢູ.